ออสเตรเลียมีกฎหมายบังคับให้ลงคะแนนเลือกตั้ง โดยกำหนดว่าพลเมืองทุกคนที่มีอายุตั้งแต่กี่ปีขึ้นไป ต้องไปลงทะเบียนผู้มีสิทธิในการเลือกตั้ง
A. 20 ปี
B. 18 ปี
C. 19 ปี
D. 21 ปี
คำตอบคือ B.  เนื่องจาก ออสเตรเลียเป็นหนึ่งในไม่กี่ประเทศที่มีกฎหมายบังคับให้ลงคะแนนเลือกตั้ง โดยกำหนดว่าพลเมืองทุกคนที่มีอายุ 18 ปีและมากกว่า ต้องไปลงทะเบียนผู้มีสิทธิในการเลือกตั้ง และจะต้องไปลงคะแนนเสียงการเลือกตั้ง หากฝ่าฝืนจะมีโทษปรับเป็นจำนวนเงินยี่สิบดอลลาร์ออสเตรเลีย และถ้าฝ่าฝืนเป็นครั้งที่สอง โทษปรับจะมีจำนวนเงินที่สูงขึ้นอีก

คณะกรรมการเลือกตั้งแห่งออสเตรเลีย (Australian Electoral Commission) ได้ระบุไว้ว่าการออกกฎหมายฉบับนี้มีเหตุผลด้านประวัติศาสตร์การเมือง สืบเนื่องมาจากผลการเลือกตั้งทั่วไปในปี 1919 ที่ปรากฏว่ามีผู้มาใช้สิทธิในการเลือกตั้งราว 71 เปอร์เซ็นต์ ทว่า การเลือกตั้งในปี 1922 กลับมีผู้มาใช้สิทธิในการเลือกตั้งน้อยกว่า 60 เปอร์เซ็นต์ ด้วยเหตุนี้ จึงมีการออกกฎหมายบังคับให้ลงคะแนนเลือกตั้งในปี 1924 ผลที่ตามมาคือในการเลือกตั้งปี 1925 ซึ่งปรากฏว่ามีผู้มาใช้สิทธิในการเลือกตั้งมากกว่า 91 เปอร์เซ็นต์ ทำให้กฎหมายฉบับนี้ถูกบังคับใช้มาจนถึงปัจจุบัน

แน่นอน มีทั้งผู้ที่เห็นด้วยและผู้คัดค้านกฎหมายฉบับนี้ ซึ่งโต้แย้งว่าการบังคับให้ลงคะแนนเลือกตั้งไม่เป็นประชาธิปไตย ทว่า หากพิจารณาจากผลบังคับใช้ของกฎหมายที่ทำให้มีผู้มาใช้สิทธิในการเลือกตั้งเป็นจำนวนมากแล้ว ก็ไม่มีทีท่าว่ากฎหมายฉบับนี้จะถูกยกเลิกในอนาคตอันใกล้
92.ข่าวสารทั่วไป สถิติต่างๆ